KLUBI 700
Larry Clements maadles kord politseiga relva pärast,
vajutades seda haarates päästikule.
Ühtlasi püüdis ta panna põlema Bahama politseijaoskonda.
Peale ta aastakümnete pikkusi kuritegusid,
sai võimudel temast villand
ja nad tahtsid ta eluks ajaks vangi panna.
Mu isa ütles alati, et olen väärtusetu ja minust pole kunagi mingit kasu;
et lõpetan omadega vanglas.
Ma ei usu, et ta seda päriselt soovis, aga samas see läkski nii.
Larry isa oli karm sõjaväelane, kes kasvatas viite last.
Tahtsin liituda skautidega, kuna isa oli sõjaväelane
ja mul oli veel neli õde-venda.
Kuid ta polnud valmis kulutama raha mu vormiriietuse peale.
Nii hakkasin otsima teisi sõpru.
Tõmbasime koos kanepit ja jõime.
Ühtlasi hakkasime ka tablette sööma.
Hüljatustunne saatis Larryt aastaid.
Ma ei tundnud end armastatuna.
Jah, mu ema armastas mind, olles alati olemas mu jaoks,
aga ma ei kuulnud kordagi isa suust, et ta mind armastaks.
Ta polnud kunagi mu kõrval mind julgustamas.
Larry oli teismeline, kui esimese röövi korraldas,
sattudes seejärel noorte kolooniasse, kus ta kuulis esimest korda Jeesusest.
Seal poiste koloonias käidi pühapäeviti kirikus,
kuna koloonia direktor oli ühtlasi ka koguduse pastor
ja tema otsustas, millal keegi koju saab.
Nii tahtsin hea välja paista.
Kuulsin seal esimest korda Jeesusest ja ka uskusin Temasse,
elades samas siiski kui saatan,
omamata arusaamist, mida tähendab olla kristlane.
Larry kasvades kasvas ka tema uimastite tarbimine.
Ma ei tea, kuidas heroiini otsa sattusin,
aga armusin sellesse täielikult.
Kui aga juba konksu otsas oled, pole enam mingit tagasiteed.
Larry hakkas uimasteid müüma ja peeti mitmeid kordi kinni.
Sh ka politseijaoskonna süütamiskatse eest,
peale politseilt trahvi saamist.
Uimastite mõju all pead end King-Kongiks,
kes suudab kõike.
Parkisin auto üle tänava, kõndisin väravateni
ja viskasin süüterätiku, pannes seejärel jooksu.
Vaatasin tagasi, et näha, kuidas kõik õhku lendab,
aga see süüterätik lihtsalt põles seal, kuhu olin selle visanud.
Järgmine arreteerimine toimus tavapärase juhilubade kontrolli käigus.
Politsei kontrollis mu lube
ja ta vööl olev relv oli mu silmade kohal.
Mul oli mitmeid hoiatusi mitmest osariigist
ja kui ta raadio teel sellele kinnitust sai,
toimus meil rüselus, kus mõlemad haarasime ta relvast
ja korraga käis lask.
Tänu Jumalale, et see vigastas vaid ta põlve.
Mind aga pandi kavatsetud tapmiskatse eest kartsa.
Kohtus mõisteti mind süüdi
politseiniku tulistamise ja relva röövimiskatse eest.
Imekombel määrati Larryle seekord vaid 4-aastane karistus.
Igakord, kui kartsa või vangi sattusin,
otsustasin, et ei tarbi enam uimasteid, hakkan korralikuks ja saan välja,
hakates heaks.
Mõtlesin seda täiesti siiralt, samas eksides täiesti siiralt,
sest mul polnud millegagi seda tühimikku täita.
Kuid niipea, kui ta vabaks sai,
võeti ta uimastitega kaubitsemise eest taas kinni.
California seaduste järgi
ootas mind ees 80-aastane-eluaegne vanglakaristus.
Mõtlesin, et ma ei taha küll nii pikaks ajaks kinni minna
ja vanglas surra.
Lõpuks määras kohtunik mulle 13-aastase vanglakaristuse.
Kord kutsuti Larry vangla kabelis toimuvale lõunasöögile,
millele järgnes ülestõusmispühade teenistus.
Mees, kes teenistust läbi viis, tõstis oma Piibli üles
ja ütles: "Ma ei arva, et see on Jumala Sõna."
Ta tegi pausi ja ma mõtlesin:
"Mis mõttes sa ei pea seda Jumala Sõnaks?
Isegi mina arvan, et see on Jumala Sõna."
Kuid ta jätkas: "Ma tean, et see on Jumala Sõna.
See, et mu väike aju ei suuda Kõikväelisest Jumalast sotti saada,
ei tähenda, et see pole Jumala Sõna."
Sellest hetkest alates palusin, et Jumal andestaks mulle
ja Ta andestas.
Hakkasin oma Piiblit lugema.
Mitte ainult lugema, aga uurima ja puurima seda.
Tundide viisi.
Ma ei tea, mis toimus.
Larry ütles, et ta süda ja meeled hakkasid muutuma.
Palusin Jumalalt andeks, et olin kahelnud Ta Sõnas
ning palusin, et Ta õpetaks ja ilmutaks mulle oma Sõna ja tõde.
Lugedes seejärel Piiblit tundus see kõik igati mõistetav.
See oli hetk, kus parandasin meelt, et pöörduda.
Larry vabastati enneaegselt vanglast 2008. aastal.
Enne Jeesuse juurde tulekut oli mul palju rassilisi eelarvamusi.
Kuid Jumala Sõna kõnetab ja korrigeerib meid.
Kui kallistasin kord üht mustanahalist kristlasest meest,
öeldes talle, et armastan teda ja seda ka mõtlesin nii,
siis teadsin, et olen päästetud.
1 Johannese 3:16 on öeldud,
et me teame, et oleme astunud surmast ellu,
kui armastame oma venda.
Larry andestas oma isale
ja jagas talle evangeeliumi enne ta surma.
Täna on tal Californias vangidele mõeldud teenistus
ja ta on ka kirjutanud raamatu: "Hea, halb ja päästetud".
Oleks ma juba nooremana kogenud Jumala armastust,
poleks ma pidanud käima läbi kõigest, millest käisin.
Jumal armastab meid, sest see on see, kes Ta on - armastus.
Me ei saa seda kuidagi välja teenida
ja me pole kuidagi väärt Tema soosingut.
Kuid Ta armastas sind nii väga,
et Ta saatis oma Poja surema su eest ristil.
Jeesus võttis su patud iseenda kanda.
See on see, kui väga Ta meid armastab.
Ta arm on lihtsalt hämmastav.
See tõesti on imeline arm.
Larry ütles, et oli siiras oma kavatsustes,
samas eksides neis siiralt.
Jumalat ei huvita, mida sina mõtled või arvad,
sest Ta on andnud meile oma vaatenurga
ja Ta pole väga huvitatud arutlemast selle üle meiega.
Seetõttu me räägimegi alistumisest.
Me oleme patused ja me vajame Päästjat.
Jeesus tuli
ning kogu see sõnum, lugu ja faktid selle kohta on selged.
Seetõttu pole küsimus selles, mida me sellest arvame
või kas me mõistame iga viimset kui detaili Piiblist,
mis on kirjutatud meie jaoks.
Kuid isegi, et seda uurime, siis mulle meeldis Larry ütlus:
"Kuidas ma saaks mõista oma väikese ajuga
Kõikväelise Jumala täit olemust?"
See oleks üsna jultunud arvamine.
Küsimus on selles, et kui sa tead, mida Jumal sulle ütleb,
siis mida sa sellega peale hakkad?
Kui Jumal kõnetab su südant ja ma tean, et Ta on seda teinud,
siis kas keskendud kõigele, mida sa ei mõista
ja arvad, et see pole ikka sulle või sa tahad teha asju oma moel?
Me ei saa võtta Jumalast vaid tükke, mis sobituks meie vormiga
või arusaamaga õigest ja valest.
Jumal ise seab selle aluse me jaoks,
kutsudes meid seejärel enesega kaasa.
Iseenda ja oma mõtteviiside juurde.
Selle juurde, kuidas Tema on asju mõelnud ja seadnud.
Ta tundis sind veel enne, kui sind viljastatigi.
Ta teadis, kes sinust saab ja mida tegema hakkad.
Ta teadis, kuhu tänaseks omadega välja jõuad
ja millised on su mõtteviisid.
Igaühe me sees on osake, mis mõtleb: "Ma saan sellest aru.
Saan sellega ise hakkama."
Piibli sõnul aga
ei suuda me iseeeneses teha midagi, mis oleks midagi väärt.
Isegi me head teod on kui määrdunud riided,
nii et küsimus pole meis.
Küsimus on Temas.
Seega küsimus on, mida sa teed Jumalaga oma elus?
Larry ütles, et ta oleks tahtnud teada seda kõike juba nooremana,
sest siis ta poleks pidanud kõigest sellest jamast läbi minema.
Ära ela enam päevagi
mõistmata, kes Jumal on ja kes meie Tema lastena oleme.
Samas sa pole päriselt Ta laps enne,
kui oled nõustunud astuma Ta perekonda.
Teeksid sa seda täna?
Ütleksid sa: "Jeesus, ma lehvitan valget lippu.
Ma alistan Sulle oma teed ega peagi teadma kõike Su kohta.
Tean piisavalt palju, et teada, et Sina oled Jumal
ja mina mitte.
Nii alistangi oma elu täna Sulle.
Tule mu südamesse ja muuda mind nagu Sa muutsid Larryt.
Muuda mu mõtteviisi
ja ava mulle oma Sõna, kui seda loen,
et võiksin seda mõista.
Aita mul elada teisiti ja täida mind oma Püha Vaimuga.
Annan Sulle oma elu, oskused ja annid.
Annan sulle kõik segadused, mille olen korda saatnud
ja palun, et mu elu võiks olla tähendusrikas Su silmis.
Õpeta mind võtma vastu Su armastust
ja seda, kuidas armastada Sind.
Palun seda kõike Jeesuse nimel."
Kui palusid seda palvet,
siis Jumal ka ilmutab end sulle uutel ja värsketel viisidel.
Pat aga vastab peagi te küsimustele.
Nathan kirjutab: "Olen pastor, kes juhib inimesi täna läbi ekraani.
Te olete seda aastaid teinud.
Kuidas jüngerdada inimesi läbi teleekraani?"
Jääge meiega, sest vastame peagi te küsimustele.
RÕÕM - PÜÜA SEE KINNI!
Meenuta hetkeks, mis tunne oli olla laps.
Sa uskusid igat lugu, mida sulle räägiti
ja nägid maailma kui lõpmatute võimaluste paika.
Milliseid lugusid aga maailma orvud usuvad?
Usume, et Piibel räägib ainsat lugu, mis on väärt uskumist.
Usume, et igal lapsel peaks olema võimalus unistada
ja pöörata kõik väljakutsed võimalusteks.
Võimalus seista Jumala tõotustel
ja teada oma kohta maailma suurimas loos.
Neil on veel terve elu ees.
Maailm ühes lõputute võimalustega on nende päralt.
Nad otsivad lugu, mida uskuda
ja meie räägime neile selle loo.
Haridus, toitmine, jüngerdamine, kogukonna muutmine,
hool perede eest ja võitlus inimkaubandusega.
Kas liituksid meiega?
Kinkides lootust ja tõotades armastada.
ORVU TÕOTUS
Pensionile jäänud kindralleitnant Jerry Boykin
on tõeliselt mehine mees.
Ta teenis sõjaväes 36 aastat
ja oli Delta Jõudude asutajaliige.
Ühtlasi juhtis maailma tulipunktides erinevaid sõjaväeüksusi.
Ta ütleb, et tänapäeva mehed on ka rünnaku all,
aga mitte meeste poolt väljaspool kodumaa piire.
Kindralleitnant Jerry Boykin -
endine Delta Jõudude rajaja ja komandör
ning Pereuuringute Nõukogu asepresident.
Ta ütleb, et Ameerika mehed pole kunagi olnud sellise rünnaku all,
kui täna.
Rünnakud mehelikkuse vastu
on tekitanud paljudes meestes küsimärke oma rolli kohta ühiskonnas.
Oma raamatus "Mehelt mehele"
julgustab Boykin mehi taasavastama oma Jumalalt saadud kutsumine.
Jerry Boykin liitub meiega satelliidi teel.
Tõeline rõõm, et olete meiega. Olge õnnistatud!
Aitäh, et olete siin! - Suur tänu! Rõõm olla teiega.
Töötades Delta Jõududes.
Kuidas te neid mehi treenisite ja milliseid omadusi neilt ootasite?
Las ma öelda, mida me ootasime.
Tahtsime näha mehi, kes oleksid esmalt pühendnud.
Ja seejärel mehi, kes oskaks probleeme lahendada.
Tahtsime näha mehi, kel oleks iseloomu ja väärikust.
Meid ei huvitanud niivõrd nende oskused,
kuivõrd nende iseloom.
See on see, mida ootasime,
treenides neid rasketes ja reaalsetes olukordades.
Osa sellest oli näha, kas nad jäävad rünnaku all püsima?
Nii tekitasime neile vastavaid olukordi, milles käitumine rääkis neist palju.
Alustate oma raamatut tõestisündinud looga mehest Sissle.
Kes see Sissle veel oli?
Kui te vaid poleks seda kohe alguses küsinud,
sest see muudab emotsionaalseks.
Kuid Sissle oli mu isa.
Tal polnud keskkooli haridust,
sest ta nihverdas end 17-aastaselt mereväkke,
tulles ise ühest Põhja-Karoliina talust.
Ta sai 6. juunil, 1944. a. Omaha rannas haavata,
jäädes ülejäänud eluks invaliidiks.
Kuid Korea sõja alates võeti ta sõjaväkke tagasi,
kuigi ta oli invaliid.
Korea sõja lõppedes läks ta mereväkke riigiametnikuks,
töötades seal 32 aastat.
Lisaks sellele oli ta 1968-1969. aastatel Vietnamis.
Tema pühendumine teenida oma maad
oli midagi, mis sillutas mulle teed teenimaks 36,5 aastat USA sõjaväes.
Mu isa oli tõeline mees.
Tõeliselt mehine mees.
Just selline nagu mees olema peab.
Ja kui aus olla, siis ta avaldas suurimat mõju mu elule.
Jah, mu ema oli mu vaimne mentor ja mu isast sai ka mingi hetk usklik,
aga ta oli tõesti tõeline mees
ja ma püüdsin olla seda sama oma lastele
ja täna ka oma lastelastele.
Kuidas kuulutasid kommunistid sõja meestele,
mille mõju kestab tänaseni?
Mida nad püüdsid saavutada?
Kaotasime hetkel ühenduse,
kui tahaksin näidata seda raamatut "Mehelt mehele".
Kuniks aga ühendus taastub, tahame paluda te eest.
Tahaks siinkohal jagada ühe loo, kuhu ka Pat on kaasatud.
Kentuckyst pärit Eric koges ühel õhtul ootamatut valu.
Igakord, kui ta oma kaela liigutas, põhjustas see valu.
Ta vaatas Klubi 700 saadet, kui Pat nimetas palve ajal ta nime
ja ütles: "Eric, teil on kaelaga probleeme.
Te lihased on pinges,
kuid puudutage neid ja te saate terveks."
Eric võttis selle sõna vastu ja oli 15 min hiljem täiesti terve.
Siin veel üks tunnistus.
Dededos elav May kannatas maohappesuse käes.
Vaadates Klubi 700, ütles Terry seal: "Kellelgi on väga tugev maohappesus.
Jumal tervendab teid ja see kaob."
May uskus seda ja sai täiesti terveks.
Palvetame, kuniks saame leitnantiga taas ühenduse.
Isa, me palume praegu oma vaatajate pärast.
Kellelgi on probleem kestendava nahaga,
mis ei puuduta vaid ühte keha piirkonda.
Jumal tervendab teid just praegu.
Usun, et kellelgi Darleenil on rinnavähk.
Puudutage oma rinda ja Jumal tervendab selle just praegu.
See vähk lahkub Jeesuse nimel.
Kellelgi on kõhuga mingi teema,
mis põhjustab teil halba hingeõhku.
Jumal tervendab teid just praegu ja see lugu ei vaeva teid enam.
Kellelgi on tõsine kõri paistetus.
Puudutage oma kaela just praegu.
Jeesus, puuduta teda!
Tänu Sulle Issand!
Kõik, kes te kogete hirmu millegi pärast -
las Jumala rahu ja võidmine hingata te üle
ja las Tema rõõm olla teile jõuks.
Jeesuse nimel, aamen ja aamen.
Andke meile teada, kui palusite koos meiega.
Siiralt kahju, et kaotasime ühenduse kindral Boykin'ga.
Ta on kirjutanud raamatu "Mehelt mehele".
Tegu on võrratu raamatuga,
rääkides mehelikkusest ja tuues võrratuid näiteid.
Kuna aga tehnika vedas meid alt, jäi me intervjuu katki.
Terry, mis edasi?
Edasi me saate lemmikosa ehk küsimuste-vastuste juurde.
Rebecca: "Kui palute saates mõne konkreetse vajaduse pärast,
hüüate sageli kõva häälega: "Puuduta!"
Selgitage, miks?"
Pat vastab peagi.
Sul on kõik, mida arvasid õnneks vaja minevat.
Paljutõotav karjäär,
piisavalt sõpru
ja üha kasvav pere.
Ometi tundub elu kuidagi tühi. Midagi on nagu puudu.
Vaid Jumal saab anda me elule tõelise tähenduse.
Tõeline õnn peitub Tema tundmises.
Avasta, kuidas Jumal saab muuta su elu.
Vaata Klubi 700 saadet.
Iga lapse sees
on kangelane,
juht,
sõber,
keegi, kes aitab,
kes teeb, mis on õige
ja unistab kellekski saamisest.
Ometi vajavad nad meie abi selles.
Mida küll teha?
Mida küll öelda?
Kuidas end tunda?
Siin tulebki "Superraamat" appi,
varustades lapsi moraalsete ja vaimsete tõdedega
läbi olukordade, millega lapsed saavad samastuda.
See õpetab Jumala Sõna lastele, keda armastad.
Liitu "Superraamatu" DVD-klubiga,
saades osa selle uusimatest osadest.
Lisaks kaks koopiat teistega jagamiseks.
Telli "Superraamat" juba täna ja vaata, kuidas imed sünnivad!
Arleen Burton on pühendanud oma elu
järgmise põlvkonna koolitamisele.
Seetõttu ongi ta pea 20 aastat töötanud koolisüsteemis
ja seetõttu armastab ka CBN'i.
Arleen Burton on töötanud 20 aastat koolisüsteemis
ja talle meeldib aidata lapsi.
Olin 4-5-klasside õpetaja.
Ma väärtustan haridust, teades, kui oluline see on.
Arleenist sai aastaid tagasi pühendunud Klubi 700 vaataja.
Seal nägi ta ka infot CBN'i tegevuse kohta,
mis puudutab lapsi üle kogu maailma.
Nähes, mida CBN lastekodu laste heaks teeb,
täites nende elementaarseid vajadusi,
siis see puudutab mu südant.
Arleen otsustas hakata CBN'i toetajaks,
et aidata seeläbi veelgi enam lapsi.
Teadsin, et saan teha enamat jumalariigi heaks.
Need inimeste näod, kui nad saavad juua puhast vett...
Kuidas on võimalik mitte saada puudutatud sellest?
Arleen ütleb, et mida enam ta andis,
seda enam õnnistas Jumal ta enda elu.
Usun siiralt, et ülendust tuleb Jumala käest
ja nii sain ka korraliku palgakõrgenduse.
Arleen oli 2008. aastal klubi liige.
Jumal pani ta südamele toetada CBN'i ühingu Orvu tõotus tööd
See rõõmustab mind, kui laste vajadused saavad kaetud.
Mitte vaid nende füüsilised vajadused,
aga ka hariduslikud ja vaimsed vajadused.
CBN aga aitab Arleenil harida oma lapselast Piibli vallas,
tehes seda läbi "Superraamatu".
Saan iga 6 nädala tagant uue "Superraamatu" DVD,
mida oma lastelastega vaadata.
See annab mulle võimaluse jagada nendega Jeesusest.
Arleen on juba pensionil,
aga aitab oma andmiste kaudu endiselt lapsi üle maailma.
Nii aitab ta teistel
õppida tundma Jeesust kui oma Päästjat.
Piibel õhutab meid kandma hoolt hädas olijate eest,
kellel ei lähe nii hästi, kui meil.
Ja muidugi juhtida neid päästele -
see on kõige olulisem asi ja eesmärk.
Me tõesti peame hoolitsema hädasolijate eest.
See võib vahel olla raske,
sest elades oma kiiret elu, võid mõelda: "Kuidas ma seda teen?
Maailmas on nii palju vajadusi - kus ma peaks käe külge lööma?"
Saades Klubi 700 liikmeks, saate aidata CBN'i kaudu.
Nii saate olla osa kõigest sellest, mida ka Arleen mainis.
Valmis küsimusteks? - Anna tulla.
Nathan: "Olen pastor, kes juhib hetkel inimesi läbi ekraani.
Te olete seda aastaid teinud.
Kuidas jüngerdada inimesi läbi teleekraani?"
On selge, et liiga lähedast suhet see ei loo,
kui just inimesi üks-ühele ei nõusta.
Me jagame nii üldist, kui konkreetset nõu.
Jagades evangeeliumi, siis evangeelium on evangeelium.
Jumala Sõna jõuab ju ka meieni trükikujul,
mis on otsekui ekraanilt.
Seda lugedes ei räägi ju Paulus meiega silmast-silma,
vaid me loeme ta sõnu ja see toimib imehästi.
Rebecca: "Kui palute mõne vajaduse pärast,
hõikate tihti: "Puuduta!"
Mida see tähendab?"
Kui palun kellegi eest Jeesuse nimel, et ta saaks terveks,
siis see on lihtsalt midagi, mida ütlen
ja millel pole mingit sügavamat tähendust.
See lihtsalt on selle hetke teema,
mille kaudu saada kätte oma tervenemine või vastus.
Katherine: "Milliseid raamatuid olete hiljuti lugenud
ja kuidas kasvate endiselt oma suhtes Jumalaga?"
Ma pigem kirjutan raamatuid, kui neid loen.
- No sa loed ikka ka.
Jah, olen lugenud sadu raamatuid.
Mulle meeldib lugeda elulugusid.
Lugesin just hiljuti Harry Trumani elulugu.
Julius Caesari elulugu oli väga huvitav.
Need õpetavad väga palju ajaloo kohta.
Kuid ma ise lõpetasin just kirjutamise Püha Vaimu teemal.
Lisaks raamat "Elu elava Jumalaga".
Ka olen kirjutanud 10'st edukuse võtmest.
Nii et ma pigem kirjutan, kui loen, kuigi mulle meeldivad elulood.
Ta teeb mõlemat - spontaanselt.
Sue: "Kogen vahel kui ingli ligiolu. Eriti, kui esitan mõne küsimuse.
Või ma kogen koguduses suurte inglite kohalolu,
kes valvavad kiriku ustel.
Kas tegu on kurja vaimuga või ma tõesti kogengi ingleid?"
Ma ei tea, mida te kogete, aga ma tean, et inglid on olemas.
Isegi meie taga on palve ajal ingleid nähtud.
Usun, et ingleid läkitataksegi meile appi ja meid päästma.
Üks tervenduskuulutaja nägi inimeste peade kohal ingelid
ja teadis selle põhjal, et nad saavad terveks.
Usun, et inglid on olemas,
aga me kohe kindlasti ei peaks paluma inglite poole,
vaid me palume ikka Jumala poole.
Isa, Poja ja Püha Vaimu poole, aga mitte inglite poole,
isegi, et viimased on Jumala käskjalgadena olemas.
Aeg on otsas. - See tõesti on.
Lõpetuseks Johannese 15:5:
"Mina olen viinapuu, teie olete oksad.
Kes jääb minusse ja mina temasse, see kannab palju vilja,
sest minust lahus ei suuda te midagi teha."
Kõike head ja näeme taas!
Kanname endaga liiga sageli mineviku taaka.
Tead ju küll, mis tunne see on.
See mõjutab kõike ja kõiki me elus.
See on alati meiega,
meid alla surudes ja me tõelist rõõmu röövides.
Kuid see pole Jumala tahe, et oleksime kinni minevikus.
Sa võid olla vaba kõigest sellest taagast.
Saa teada, kuidas Jumala andestus viib muudetud eludeni
ja uute algusteni.
Võta ühendust Klubi 700'ga.
Kui vajad rääkida kellegagi, kes hoolib,
helista TV7sse 44 22 227 või kirjuta: palve@tv7.ee
Tõlge: Anne-Ly Raukas